b'\n_START_ARTICLE_\nPal\xc4\x8dev skok\n_START_PARAGRAPH_\nPal\xc4\x8dev skok je metoda za dolo\xc4\x8danje razdalje v naravi, ki se uporablja ob premikanju po terenu.\n_START_SECTION_\nPostopek\n_START_PARAGRAPH_\nPri iztegnjeni roki se dvigne palec, nato pa se izmeni\xc4\x8dno zapira levo in desno oko. Palec pri tem navidezno ska\xc4\x8de levo-desno in tako pokriva zorni kot pribli\xc5\xbeno 70 do 100 tiso\xc4\x8dink, kar ustreza razdalji med 7 in 11 metrov na oddaljenosti 100 metrov. Tako se lahko dolo\xc4\x8di pribli\xc5\xbeno oddaljenost od objektov (teles) znanih izmer.'